Page:Song book (1).pdf/22

 O muckle lighter grew my creel,
 * He swore we'd never part:

The boatie rows, the boatie rows,
 * The boatie rows fu' weel,

And muekle lighter is the load,
 * When love bears up the creel.

When Sawney, Jock an' Janetie,
 * Are up and gotten lair;

They'll help to gar the boatie row,
 * And lighten a' our care.

The boatie rows, the boatie rows,
 * The boatie rows fu' weel,

And lightsome be her heart that bears
 * The murlain and the creel.

And when wi' age we're worn down,
 * And hirpling round the door,

They'll help to keep us dry and warm,
 * As we did them before:

Then weel may the boatie row,
 * She wins the bairns' bread;

And happy be the lot of a',
 * That wish the boatie speed,

There was a lass and she was fair,
 * At kirk and market to be seen,

When a' the fairest maids were met,
 * The fairest maid was bonny Jean.